Քրիստիան Բենտեկե

Քրիստիան Բենտեկե Լիոլո (, ), բելգիացի ֆուտբոլիստ, անգլիական «Քրիսթալ Փելասի» և Բելգիայի հավաքականի հարձակվող։

Ակումբային կարիերա 

Բենտեկեն պրոֆեսիոնալ կարիերան սկսել է 2007 թվականին, երբ միացավ «Գենկ» ակումբին։ Մեկ մրցաշրջան անցկացնելուց հետո ֆուտբոլիստը տեղափոխվեց «Ստանդարտ» ակումբ։ Բայց լեժական ակումբում Քրիստիանը այդպես էլ չխաղաց. նրան վարձավճարով հանձնեցին՝ սկզբից «Կորտրեյկին», այնուհետև «Մեխելենին»։ Խաղալով բելգիական առաջնության ցածրակարգ թիմերում ցույց տվեց լավ արդյունք և 2011 թվականին կրկին պայմանագիր կնքեց «Գենկի» հետ։ 2011-2012 մրցաշրջանում հարձակվողը 39 խաղերում խփեց 19 գոլ և դարձավ ակումբի լավագույն ռմբարկուն։

2012 թվականի ամռանը Բենտեկեն տեղափոխվեց անգլիական «Աստոն Վիլլա»։ Խաղալով մի քանի խաղ Քրիստիանը դարձավ բիրմինգյան հայտնություն, իսկ նրա անունով մարզաշապիկները սկսեցին ավելի շատ վաճառվե։

2015 թվականի հուլիսի 22-ին 32.5 միլիոնի դիմաց տեղափոխվեց «Լիվերպուլ»։ Նորամուտի խաղում գոլ խփեց («Սուինդոն Թաուն» 1-2 «Լիվերպուլ», 2.08.2015)։

2015 թվականի օգոստոսի 17-ին նոր ակումբի կազմում պաշտոնական խաղում իր առաջին գոլը խփեց, «ԱՖԿ Բորնմուտի» դարպասին։ Խաղը ավարտվեց կարմիրների հաղթանակով՝ 1:0 հաշվով։

Սեպտեմբերի 12-ին ակումբի կազմում 2-րդ գոլը խփեց, կատարելով անհավատալի հարված «Մանչեսթեր Յունայթեդի» դարպասին։ Սակայն իր այդ գոլով չկարողացավ օգնել ակումբին խուսափել պարտությունից։ Խաղը ավարտվեց 3:1 հաշվով, հօգուտ Օլդ Տրաֆորդի տերերի։

Բելգիայի հավաքական 

Բելգիայի հավաքականի կազմում Քրիստիան Բենտեկեն իր նորամուտը նշել է 2010 թվականին, և հենց այդ ժամանակից կանոնավոր հայտնվեց միջազգային խաղերում։ Ակումբի կազմում Բետեկեն վնասվածք ստացավ, որի պատճառով էլ չկարողացավ մասնակցել Բրազիլիայում կայացած աշխարհի առաջնությանը։

Անձնական կյանք
Քրիստիան Բենտեկեն քրիստոնյա է։ Ամեն գոլ խփելուց հետո նա շնորհակալություն է հայտնում Աստծուն և հաճախ է աղոթում։ Նա ունի կրտսեր եղբայր՝ Ջոնաթանը, ով նույնպես ֆուտբոլիստ է և խաղում է բելգիական «Զյուլտե Վարեգեմ» ակումբում։

Ակումբային վիճակագրություն 

2016 թվականի մայիսի 20-ի տվյալներով

Ծանոթագրություններ

Արտաքին հղումներ 
 
 Ֆուտբոլիստի էջը Footgoal կայքում  
 
 

Բելգիացի ֆուտբոլիստներ
Ֆուտբոլի հարձակվողներ
Լիվերպուլի ֆուտբոլիստներ
Բելգիայի հավաքականի ֆուտբոլիստներ
Քրիսթալ Փելասի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Պրեմիեր Լիգայի ֆուտբոլիստներ
Մեխելենի ֆուտբոլիստներ
Անգլիայի լեգեոներ ֆուտբոլիստներ
ՈՒԵՖԱ Եվրո 2020-ի ֆուտբոլիստներ